Ye una de las zagueras aliniacions meridionals de lo Sistema Iberico, car a lo sud no queda que la plataforma calcaria de Caroch, despartida por las foces de Xucar. La sierra de Martés muga a lo sud con la Muela d'Albéitar y lo paso de la Venda Gaeta y a l'este contina cerro-cerro dica las sierras de l'Ave u Dosaigües y Caballón. Por lo norte lo río Magre s'encaixa por un releu abrupto a on que trobamos lo entibo de Forata, entre las sierras Martés y Malacara. Por l'ueste la sierra va perdendo altaria y redondeyando las formas suyas dica enlazar con l'altiplán de Requena.